་འདུལ་བྱེད་ཀྱི་སྐོར་བཞུགས། ༣༦༽
མགོ་བསྟན་ནས་ཉལ་བས། རྨི་ལམ་དུ་ལྷ་རྣམས་དཀྱིལ་འཁོར་འབྲིའམ། བཀས་གནང་བ་
ཐོབ་པ་ལ་སོགས་རྨི་ལམ་བཟང་ན་སློབ་མ་བཟུང་ཞིང་། ངན་ན་ཕྱི་ནང་གི་སྦྱིན་སྲེག་ལ་སོགས་
པས་རང་གཞན་གྱི་སྡིག་པ་སྦྱོང་བའི་ཐབས་བྱས་ལ། སླར་ཡང་རྨི་ལམ་བརྟག་ཅིང༌། དེས་ཀྱང་
ངན་ན་རེས་ཤིག་དོར་བར་བྱའོ། །སློབ་མ་སྟ་གོན་ནི། དེ་ནུབ་འདས་ནས་ཕྱེད་ཉིན་སྔར་བཤད་
པའི་སློབ་མ་དེ་ལྟ་བུ་གཅིག་གི། གཉིས་ལ་སོགས་པ་བཅུའི་བར་རམ། སྙིང་རྗེའི་དབང་གིས་
དཀྱིལ་འཁོར་བསྟན་པ་ཙམ་གྱི་དོན་དུ་སྔགས་ལ་དད་པའི་སེམས་ཅན་ཚད་མེད་པ་དཔྱད་མི་
དགོས་པར་བཟུང་བར་བྱ་བ་ཡིན་པས་དེ་རྣམས་བོས་ནས། དཀོམ་མཆོག་གསུམ་ལ་བདག་
སྐྱབས་མཆི། །སྡིག་པ་ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་རང༌། །སངས་
རྒྱས་བྱང་ཆུབ་ཡིད་ཀྱིས་གཟུང༌། ཞེས་ལན་གསུམ་གྱིས་སྨོན་པའི་སེམ་བསྐྱེད་དུ་གཞུག་གོ། དེ་
ནས་སློབ་མ་གཙོ་བོ་རྣམས་ལ་ཁྱད་པར་དུ་དམིགས་ནས། ཤེར་སྙིང་བཟླས་ཏེ། བུ་དུས་
གསུམ་དུ་སྒྲིབ་པ་མེད་པའི་དམ་ཚིག་ཆེན་པོ་ལ་འཇུག་པར་སྡོམ་པ་ནོས་ཤིག་ཅེས་བརྗོད་དོ། །
དེས་ཀྱང་པུས་བཙུགས། ཐལ་མོ་སྙིང་གར་སྦྱར་ཏེ། སློབ་དཔོན་དགོངས་སུ་གསོལ། བདག་
མིང་འདི་ཞེས་བགྱི་བ་དག་གིས། དུས་འདི་ནས་གཟུང་སྟེ། བྱང་ཆུབ་སྙིང་པོ་ལ་མཆིས་ཀྱི་བར་
དུ། སློབ་དཔོན་གྱིས་བདག་ལ་དམ་ཚིག་ཆེན་པོ་ལ་འཇུག་པའི་སྡོམ་པ་སྩལ་དུ་གསོལ། སྟོན་
པའི་བཀའི་སྤྱི་བོ་ནས་ནོད་པར་འཚལ་ལོ། །ཞེས་བརྗོད་དོ། །དེ་ནས་སློབ་དཔོན་དགོངས་སུ་
གསོལ། བདག་མིང་འདི་ཞེས་བགྱི་བ་དུས་འདི་ནས་གཟུང་ནས་བྱང་ཆུབ་ཀྱི་སྙིང་པོ་ལ་མཆིས་
ཀྱི་བར་དུ་ལྷག་པའི་བསམ་པ་རྣམ་པར་དག་པས་བདག་གི་ལུས་སངས་རྒྱས་དང་བྱང་ཆུབ་
སེམས་དཔའ་ཐམས་ཅད་ལ་དབུལ་བར་བགྱིའོ། །དེ་ལྟར་ཕུལ་ནས་བདག་གིས་སྲོག་གི་ཕྱིར་
ཡང་སྡིག་པའི་ལས་བྱ་བ་མ་ལགས་སོ། །ཞེས་ལན་གསུམ་བརྗོད་ཅིང༌། སློབ་དཔོན་གྱིས་ཀྱང་
ལེགས་སོ། །ཞེས་བརྗོད་པར་བྱའོ། །དེ་ནས་དེ་ལྟར་རྒྱལ་བའི་སྲས་སུ་གྱུར་པ་ནི། མཆོད་པའི་
-81-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གནས་ཡིན་པས་དྲི་དང༌། མེ་ཏོག་དང་། བདུག་སྤོས་དང༌། ཞལ་ཟས་དང༌། མར་མེས་མཆོད་
པར་བྱའོ། །དེ་ནས། སློབ་མ་གཙོ་བོ་རྣམས་ཀྱིས་སློབ་དཔོན་ལ་ཕྱག་བྱས་ཞིང༌། པུས་བཙུགས་
ཐལ་མོ་སྦྱར་ནས་སངས་རྒྱས་དང་བྱང་ཆུབ་སེམས་དཔའི་ཚོགས་ཐམས་ཅད་དང༌། སློབ་
དཔོན་བདག་ལ་དགོངས་སུ་གསོལ། བདག་མིང་འདི་ཞེས་བགྱི་བ་དུས་འདི་ནས་བཟུང་སྟེ།
ནམ་བྱང་ཆུབ་སྙིང་པོ་ལ་མཆིས་ཀྱི་བར་དུ། དངོས་པོ་ཐམས་ཅད་དང་བྲལ་བ་ཕུང་པོ་དང༌།
ཁམས་དང་། སྐྱེ་མཆེད་དང་། གཟུང་བ་དང་འཛིན་པ་རྣམ་པར་སྤངས་པ། ཆོས་བདག་མེད་
པའི་མཉམ་པའི་ཕྱིར། རང་གི་སེམས་ཐོག་མ་ནས་མ་སྐྱེས་པ། སྟོང་པ་ཉིད་ཀྱི་ངོ་བོ་ཉིད་དུ་ཇི་
ལྟར་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་བྱང་ཆུབ་ཏུ་སེམས་བསྐྱེད་པ་དེ་
བཞིན་དུ་བདག་གིས་ཀྱང་སེམས་བསྐྱེད་དོ། །ཞེས་ལན་གསུམ་དུ་བཟླས་པས་སྒྲིབ་པ་མེད་
པའི་ཡེ་ཤེས་ཀྱི་སྡོམ་པ་ཡང་འཛིན་དུ་བཞུག་གོ། དེ་ནས་སློབ་མས་བྱང་ཕྱོགས་སུ་ཁ་བལྟས་
ཞིང༌། ཐལ་མོ་སྦྱར་ཏེ་འཁོད་པ་ལ། གོ་རིམ་བཞིན་དུ་སོང་ཞིང་སྦྱིན་པར་བྱ་སྟེ། དེ་ཡང་ཨུ་དུམ་
ཝ་རའམ། ཨ་ཤྭ་ཐཱ་འམ། འོ་མ་ཅན་གྱི་ཤིང་གི་རིགས་ཅན། གསར་པ་མ་གས་པ་སྲིད་དུ་སོར་
བརྒྱད་པ། ལས་སྔགས་བཟླས་པའི་དྲི་བཟང་གིས་བྱུགས་པ་མགོ་བོ་ལ་མེ་ཏོག་བཅིངས་པ།
སློབ་མ་ཁ་ཤར་དུ་བལྟས་ནས་འཛིན་དུ་བཅུག་སྟེ། ཅང་མི་སྨྲ་བར་སོ་ཤིང་གི་རྩེ་མོས་སོ་དྲུད་
ཅིང་ཟོས་ནས་ཆེད་དུ་འཛུགས་པའི་རེ་བ་ལ་མི་ལྟོས་པར་དོར་བས་མེ་ཏོག་གི་མགོ་བོ་ཕྱོགས་
བཞིར་བསྟན་ན། དེ་བཞིན་གཤེགས་པ་བཞིའི་དངོས་གྲུབ་དང་། སྟེང་དུ་རིག་འཛིན་དང༌།
འོག་ཏུ་ས་འོག་དང༌། ཡང་ན་སྟེང་དུ་མཆོག་གི་དངོས་གྲུབ། ཤར་དུ་བལྟས་ན་དངོས་གྲུབ་
འབྲིང་པོ། བྱང་དང་མཚམས་སུ་བལྟས་ན་འཇིག་རྟེན་པའི་དངོས་གྲུབ། ནུབ་ཏུ་དངོས་གྲུབ་
རིང་བར་བཤད་དོ། །དེ་ནས་སློབ་མ་རྣམས་ཉེ་རེག་བྱས་ནས་གྲལ་རིམ་བཞིན་འཁོད་པ་ལ་
ཡང་རེ་རེ་ལ་ལས་སྔགས་བཟླས་པའི་སྤོས་ཆུ་ཁྱོར་བ་བདུན་བདུན་བླུད་དེ། སློབ་མ་རྣམས་
-82-

སྔགས་ལ་འཇུག་པའི་སྒོ་ལས། ཕྱག་ན་རྡོ་རྗེ་འབྱུང་པོ་འདུལ་བྱེད་ཀྱི་སྐོར་བཞུགས། ༣༦༽
ལངས་ནས་དཀྱིལ་འཁོར་གྱི་ཁང་པའི་ཕྱི་རོལ་དུ་ཁ་ལེགས་པར་བཀྲུས་པར་བྱའོ། །དེ་ནས་བུ་
མོས་བཀལ་བའི་སྐུད་པ་གསར་པ་བརྐྱང་པ་ལ་ལུས་ཚད་དང་མཉམ་པ་སུམ་སྒྲིལ་དུ་བྱས་ཏེ།
རྡོ་རྗེའི་མདུད་པ་གསུམ་དང་ལྡན་པར་བྱས་ནས་སློབ་མའི་དཔུང་པ་གཡོན་ལ་བཅིངས་ལ།
ཡང་མཉམ་པར་བཞག་པས་ལས་སྔགས་བཟླས་ཞིང༌། སློབ་མའི་ལས་འགྲུབ་པའི་བར་ཆད་
སྲུང་ངོ༌། །དེ་ནས་སློབ་མ་གཙོ་བོ་རྣམས་ལ། བདག་ཉིད་ཆེན་པོ་ཁྱེད་རྣམས་ཀྱིས། །རྙེད་པ་
མཉམ་མེད་དེ་རིང་རྙེད། །གང་ཕྱིར་རྒྱལ་བ་སྲས་བཅས་ལ། །བདག་ཉིད་ཆེན་པོ་ཀུན་གྱིས་ནི། །
བསྟན་པ་འདི་ལ་ཁྱེད་རྣམས་ཀུན། །ཡོངས་སུ་བཟུང་སྟེ་སྐྱེ་བཞིན་པས། །དེ་ཕྱིར་ཁྱེད་རྣམས་
ཐེག་ཆེན་ལ། །སང་ནི་རབ་ཏུ་སྐྱེ་པར་འགྱུར། །ཞེས་པས་སྤྲོ་བ་སྐྱེད་ནས། ལས་སྔགས་ཀྱིས་
སྦྱངས་པའི་ཀུ་ཤའི་སྔས་སྟན་བྱིན་ཏེ། རྨི་ལམ་མཐོང་བ་གང་ཡིན་པ། ནང་པར་ཐམས་ཅད་ང་
ལ་སྨྲོས་ཞེས་གདམས་ནས། ཕན་ཡོན་གྱི་ཆོས་ཀྱང་། ཐེག་པ་ཆེན་པོ་ཆེར་འབྱུང་བའི། །ལམ་
མཆོག་འདི་ནི་དཔལ་དང་ལྡན། །ཁྱེད་རྣམས་དེར་ནི་དོང་བས་ན། །རང་བྱུང་སྐལ་པ་ཆེན་པོ་པ། །
འཇིག་རྟེན་ཐམས་ཅད་མཁྱེན་པ་ཡི། །དེ་བཞིན་གཤེགས་པ་རྣམས་སུ་འགྱུར། །ཡོད་དང་མེད་
ལས་རྣམ་པར་འདས། །ནམ་མཁའ་བཞིན་དུ་དྲི་མ་མེད། །ཟབ་མོ་རྟོག་གེ་ཐམས་ཅད་ཀྱིས། །
རབ་ཏུ་མི་རྟོགས་གནས་མེད་པ། །སྤྲོས་པ་ཀུན་དང་བྲལ་བ་སྟེ། །རྨོངས་པ་རྣམས་ཀྱིས་རྣམ་
པར་སྤྲོས། །ལས་དང་བྱ་བ་ལ་སོགས་བྲལ། །བདེན་པ་གཉིས་ལ་གནས་པ་ནི། །ཐེག་པ་རབ་
ཀྱི་མཆོག་འདི་ནི། །ཚུལ་ལ་གནས་ནས་ཐོབ་པར་འགྱུར། །ཞེས་བརྗོད་ནས་དེ་རྣམས་ཀྱི་དོན་
ཡང་ངེས་པར་བྱའོ། །དེ་ནས་དཀྱིལ་འཁོར་གྱི་ཡོ་བྱད་ཐམས་ཅད་བསགས་ལ། ལས་ཐམས་
ཅད་པའི་སྔགས་སམ། མི་གཡོ་བའི་སྔགས་བཟླས་པས་བསྲུངས་ཏེ། དཀྱིལ་འཁོར་གྱི་བྱང་
ཕྱོགས་བཞག་གི། དེ་ནས་སློབ་མ་རྣམས་སྨྱུང་བར་གནས་པ་བྱེད་དུ་བཅུག་སྟེ། སློབ་དཔོན་ལ་
ཕྱག་འཚལ་བ་ལ། སློབ་དཔན་གྱིས། ན་མཿསརྦ་ཏ་ཐཱ་ག་ཏེ་བྷྱ༔སརྦ་མུ་ཁེ་བྷྱཿསརྦ་ཐཱ་ཕཊ་ཧཱུྃ།
-83-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཞེས་པའི་གཟུངས་བྱིན་ཏེ། བཅོམ་ལྡན་འདི་ལ་བསྩལ་ལགས་ཀྱིས། འདི་ལ་མགོན་པོས་
མཛད་དུ་གསོལ། །ཞེས་པ་དང༌། སློབ་མས། བཅོམ་ལྡན་བདག་ལ་བསྩལ་ལགས་ཀྱིས། །
བདག་ལ་འགོ་བར་མཛད་དུ་གསོལ། །ཞེས་བརྗོད་ནས། ཀུ་ཤ་གཏིང་བའི་ས་གཞི་ལ་ཤར་
ཕྱོགས་སུ་བལྟས་ཏེ། སེང་གེའི་ཉལ་སྟབས་ཀྱིས་ཉལ་དུ་བཞུག་གོ། དེ་ནས་ནང་པར་རྨི་ལམ་
བཟང་ངན་དྲིས་ཏེ། ངན་ན་ཞི་བའི་སྦྱིན་སྲེག་གམ། སྟོང་པ་ཉིད་ཀྱི་དོན་སྒོམ་དུ་བཞུག་གོ།
དངོས་གཞིའི་ཆོ་ག་ལ་དཀྱིལ་འཁོར་སྒྲུབ་པ་ནི། དེ་ནས་ཕྱེད་ཉིན་དཔོན་སློབ་རྣམས་
ཀྱིས་ཉེ་རེག་བྱས་ཏེ། དཀྱིལ་འཁོར་གྱི་དབུས་ལ་སོགས་པའི་གནས་ངེས་པར་བྱའོ། །དེ་ནས་
བཅོམ་ལྡན་འདས་རྣམ་པར་སྣང་མཛད་ལ་ཕྱག་འཚལ་ལོ། །ཞེས་བརྗོད་ཅིང༌། སྒོ་གསུམ་གུས་
པས་ཕྱག་བྱས་ཏེ། ཆོས་ཀྱི་དབྱིངས་རྣམ་པར་དག་པར་དྲན་པར་བྱས་ལ། བདེན་པ་གསུམ་གྱི་
སྟོབས་ཀྱིས། སྐད་ཅིག་གིས་རང་ཉིད་རྣམ་པར་སྣང་མཛད་དུ་བྱིན་གྱིས་བརླབས་ཏེ། རས་བལ་
གཙང་མ་ལས་བྱས་པའི་སྔོ་དམར་དཀར་བའི་ཐིག་སྐུད་ལ་འབྲུ་གསུམ་བཟླས་པའི་བྱིན་གྱིས་
བརླབས་ནས། སུམ་སྒྲིལ་མཛེས་པར་བྱས་ཏེ། གཡོན་པའི་ཁུ་ཚུར་གྱིས་ཐིག་སྐུད་ལྟེ་བར་
བཟུང་ནས། རྩེ་མོ་ལས་སློབ་ལ་གཏད་དེ། མཐེབ་སྲིན་གྱིས་ཐིག་སྐུད་གཟུང་ནས་ནམ་མཁའ་
ལ་བསྟན་ཅིང༌། ནམ་མཁའ་གང་བའི་དེ་བཞིན་གཤེགས། །ཐིག་སྐུད་སྒྲས་ནི་གསོལ་འདེབས་
ཀྱིས། །འགྲོ་དོན་མཛད་དུས་འདི་ལགས་པས། །ཁྱེད་རྣམས་འདིར་ནི་གཤེགས་སུ་གསོལ། །
ཞེས་བརྗོད་ཅིང༌། སློབ་དཔོན་གྱིས་དང་པོར། ཤར་ནས་ནུབ་ཏུ་ཚངས་ཐིག་གདབ་། དེ་ནས་
བྱང་ནས་ལྷོར་ཚངས་ཐིག་གདབ། དེ་ནས་རླུང་མཚམས་ནས་མེར་ཟུར་ཐིག་དང་པོ་དང༌།
བདེན་བྲལ་ནས་དབང་ལྡན་དུ་བལྟས་པས་ཟུར་ཐིག་གཉིས་པ་གདབ། དེ་ནས་ལྷོ་ཤར་ནས་
ལྷོ་ཐིག། ལྷོ་ནུབ་ནས་ནུབ་ཐིག། ནུབ་བྱང་ནས་བྱང་ཐིག། དེ་ནས་བྱང་ཤར་ནས་ཤར་ཐིག་
གདབ། རྩ་བའི་ཚངས་ཐིག་ཆ་བརྒྱད་བགོ། ལྔ་ཡིས་བདུན་ནས་གཉིས་པ་བཙལ། །སྟེང་ནས་
-84-

སྔགས་ལ་འཇུག་པའི་སྒོ་ལས། ཕྱག་ན་རྡོ་རྗེ་འབྱུང་པོ་འདུལ་བྱེད་ཀྱི་སྐོར་བཞུགས།
༣༦
མཚམས་ཀྱི་གཟུར་ཐིག་བཙལ། །དཀྱིལ་འཁོར་བརྒྱད་ཆ་སྒོ་ཡིན་ཏེ། །སྙིང་པོའི་པད་མ་དེ་དང་
མཉམ། །སྒོ་ཡི་བཞི་ཆ་ཆ་ཕྲན་ཡིན། །སྒོ་ཁྱུད་སྒོ་འགྲམ་སྒོ་ལོགས་དང༌། །རྟ་བབས་ཞེས་
རྣམས་ཆ་ཕྲན་གཉིས། །རྩ་བའི་ཕྱི་རུ་རྩིག་པའི་ཐིག། ཆ་ཕྲན་གཅིག་པ་ལོགས་ཐིག་བར། །
འདོད་ཡོན་ལྔ་དང་དྲ་བའི་ཐིག། འགྲམ་དང་ལོགས་ནས་ཟུར་ཐིག་བར། །པད་འདབ་སུམ་ཆ
ལྟེ་བ་སྟེ། །གཉིས་པའི་ནང་ནས་ཆ་ཕྱེད་སྐྱོར། །ཕྱི་ནས་ལྷ་སྣམ་གྲུ་བཞིར་གདབ། །ཟུར་ནས་ཆ་
ཕྲན་རེ་རེ་དང༌། །གསུམ་ནས་ར་བ་མེ་རིས་སྐོར། །ཞེས་པའི་ལས་ཐིག་གདབ་པར་བྱའོ། །དེ་
ནས་རྣམ་སྣང་ལ་སོགས་པའི་ང་རྒྱལ་དང་ལྡན་པས་ཚོན་རྣམས་ནང་ཁོ་ན་ནས་བགྱི་བར་བྱ་སྟེ།
དེ་ཡང་ཐོག་མར་ཚོན་དཀར་པོ་དབང་ལྡན་ནས་བླངས་ཏེ། འདི་ནི་ཆོས་དབྱིངས་དག་པ་སྟེ། །
སེམས་ཅན་ཁམས་ནི་རྣམ་པར་སྦྱོང༌། །འདི་ནི་བདག་ཉིད་དེ་བཞིན་གཤེགས། །ཉེས་པ་ཐམས་
ཅད་རྣམ་པར་སྤངས། །གཡོན་པའི་རྡོ་རྗེ་ཁུ་ཚུར་རམ། །ལྕགས་ཀྱུའི་ཕྱག་རྒྱས་དབང་ལྡན་ནས་
རྩིག་པ་ཐོར་མར་དཀར་པོ། དེ་ནས་དམར་པོ། སེར་པོ། ལྗང་ཁུ། ནག་པོ་རྣམས་མ་འདྲེས་ཞིང༌།
ཤིན་ཏུ་སྙོམས་པར་བྲིས་ཏེ། དེ་ལ་ཐིག་ཚོན་གཉིས་སྦོམ་པས་ནད་སྐྱེད། ཕྲ་བས་ནོར་འཇིག།
ཡོན་པོས་ཡུལ་འཐོན། ཆད་ན་འཆི་བ་ཡིན་པས་སོ། །ཇི་བཞིན་མ་གྲུབ་ན་དེ་ཁོ་ན་ཉིད་ཀྱི་ཏིང་
ངེ་འཛིན་བསྒོམས་པ་ཉིད་ཀྱིས་སྐྱོན་ཐམས་ཅད་སེལ་ལོ། །རྩིག་པ་བྲིས་ནས་དཀྱིལ་འཁོར་གྱི་
དབུས་སུ་ཉི་མའི་དཀྱིལ་འཁོར་རོ། ཁྱམས་ཤར་དཀར། ལྷོ་སྔོ། ནུབ་དམར། བྱང་སེར། སྟེགས་
བུ་དམར་པོ། །དྲ་བ་དྲ་ཕྱེད་གཞི་ནག་པོ་ལ་མུ་ཏིག་གི་ཕྲེང་བ་ནོར་བུས་དབུས་ནས་མཛེས་པ།
ནང་ན་ཟླ་ཕྱེད་རྡོ་རྗེ་ལ་སོགས་པ་དང༌། མཚམས་ན་དྲིལ་བུ་དང༌། བ་དན་དང༌། དར་དཔྱངས་
དང༌། གོས་ཟུང་ལ་སོགས་པས་མཛེས་པ། རྟ་བབས་བཻ་ཌཱུརྻྤ་ལ་སོགས་པ་ཧརྨིའི་རྣམ་པ་ཇི་
ལྟར་མཛེས་པ། ཕྱི་ཁྱམས་ལ་མཚོ་དང༌། རྫི་ང་བུ་དང༌། ཆུ་བྱ་སྣ་ཚོགས་དང་། ལྗོན་ཤིང་གི་ཕྲེང་
བ་དང་མེ་ཏོག་སྣ་ཚོགས་ཀྱིས་ཁྱབ་ཅིང༌། བཀྲ་ཤིས་ཀྱི་བརྟགས་བརྒྱད་དང་ལྡན་པ། རྡོ་རྗེའི་
-85-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ར་བ་གཞི་དཀར་པོ་ལ་རྡོ་རྗེ་ནག་པོའམ། དེ་ལས་ལྡོག་པ་མེ་རིས་དམར་པོ་ལ་ནག་པོའི་རི་
མོའམ། སྣ་ཚོགས་བྲིའོ། །དེ་ཡང་དཀྱིལ་འཁོར་ཆེ་བ་ཡིན་ན། རྩིག་པ་གྲུབ་མ་ཐག་རང་རང་གི་
ལྷའི་གནས་སུ་ལྷ་རང་རང་གི་སྐུའམ། ཕྱག་མཚན་ནམ། ཐིག་ལེ་བཞག་པའམ། བྲི་བར་བྱའོ། །
དེ་ནས་བུམ་པ་བཙའ་ཁ་ནག་པོ་ར་རི་མེད་པ། ཁ་གཡེལ་བ། མགྲིན་པ་རིང་བ། ལྟོ་བ་ཟླུམ་པ།
གས་ཆག་མེད་པ། དབྱིབས་མཛེས་པའི་དབང་གི་བུམ་པ་བཞི་དང༌། མཆོད་པའི་བུམ་པ་བཞི་
སྟེ་བརྒྱད་དམ། དེ་ཉིས་འགྱུར་བཅུ་དྲུག་གང་རུང་བའི་ནང་དུ་སེང་ཚེར་བ་དང་། སྟག་ཚེར་བ་
དང་། ཀརྟི་ཀ་དང་། དབང་ལག་དང་། ལྷ་རྒོད་པ་སྟེ་སྨན་ལྔ་དང་། བྱི་རུ་དང༌། གསེར་དང་
དངུལ་དང༌། མུ་ཏིག་དང་ནོར་བུ་སྟེ་རིན་པོ་ཆེ་ལྔ་དང༌། འབྲས་སོ་བ་དང༌། ནས་བཟང་བ་དང༌།
གྲོ་བཟང་བ་དང༌། ཏིལ་བཟང་བ་སྟེ། འབྲུ་ལྔ་པོ་རྣམས་བཅུག་ཅིང་། སྤོས་ཆུ་གཙང་མས་
བཀང་སྟེ། ལྡུམ་བུ་གསར་པའི་ཁ་བརྒྱན་དང༌། རས་གཙང་མ་མ་ཉམས་པའི་མགུལ་ཆིངས་
ཀྱིས་བརྒྱན་པ་ཕྱོགས་མདོག་ཅན་མེ་ཏོག་གི་ཕྲེང་བ་དང་བཅས་པ་དྲི་བཟང་གིས་བྱུག་ཅིང་
བདུག་སྤོས་ཀྱིས་བདུགས་ཏེ། བདག་པོའི་སྔགས་སམ་འཆང་བར་འགྱུར་བའི་དབང་གིས་
ལྷའི་སྔགས་ལན་བདུན་བདུན་བཟླས་པས་བྱིན་གྱིས་བརླབས་པ་རྣམས་ཤར་སྒོ་ནས་
བརྩམས་ཏེ། གཡས་སྐོར་གྱིས་ཕྱོགས་མཚམས་བརྒྱད་དུ་བཀོད། བུམ་པ་དེ་ཙམ་མ་རྙེད་ན་
དབང་གི་བུམ་པ་བཞི་དང་། གཙོ་བོའི་བུམ་དང་། ལས་ཀྱི་བུམ་པ་སྟེ་དྲུག་ལས། གོ་སྐབས་
ཡངས་ན་གཙོ་བོའི་བུམ་པ་དཀྱིལ་འཁོར་གྱི་ནང་དང༌། དོག་ན་ཤར་སྒོའི་ཕྱི་རོལ་དུ་དབུས་སུ་
གཙོ་བོ་དང༌། གཡས་སུ་དབང་བུམ་དང༌། གཡོན་དུ་ལས་བུམ་རྣམས་